Na temelju članka 132. Zakona o gradnji („Narodne novine“ br. 153/13, 20/17, 39/19, 125/19) i članka 32. Statuta Općine Sv. Filip i Jakov („Službeni glasnik Općine Sv. Filip i Jakov“ br. 2/14-pročišćeni tekst, 6/14, 1/18, 1/20, 2/21, 16/24), po prethodno pribavljenom mišljenju Turističke zajednice Općine Sv. Filip i Jakov, Općinsko vijeće Općine Sveti Filip i Jakov, na svojoj 19. sjednici održanoj dana -- prosinca 2025. godine, donosi

**ODLUKU**

**O PRIVREMENOJ ZABRANI IZVOĐENJA GRAĐEVINSKIH RADOVA U 2025. GODINI**

**Članak 1.**

Ovom Odlukom privremeno se zabranjuje izvođenje zemljanih radova i radova na izgradnji i rekonstrukciji građevina na području Općine Sv. Filip i Jakov, tj. određuju se vrste radova, područja, godišnje kalendarsko razdoblje i vrijeme u kojem se zabranjuje izvođenje građevinskih radova kao i izuzeci od primjene zabrane izvođenja radova.

Odluka iz stavka 1. ovog članka se ne odnosi na:

1. građevine, odnosno radove za čije je građenje, odnosno izvođenje utvrđen interes Republike Hrvatske

2. uklanjanje građevina na temelju rješenja građevinske inspekcije ili odluke drugog tijela državne vlasti

3. građenje građevina, odnosno izvođenje radova u godini u kojoj je odluka stupila na snagu.

**Članak 2.**

Pod građevinskim radovima koji se u smislu ove Odluke zabranjuju, smatraju se svi zemljani iskopi, rušenja, zidanje, odnosno izrada konstruktivnih dijelova građevine, betoniranje, vanjsko žbukanje i izrada krova, neovisno o načinu gradnje.

**Članak 3.**

U smislu ove Odluke određena zabrana izvođenja građevinskih radova primjenjuje se na cijelom području Općine Sv. Filip i Jakov.

**Članak 4.**

Građevinski radovi zabranjuju se za vrijeme turističke sezone, u razdoblju od 01. srpnja do 01. rujna 2025. godine od 00,00 do 24,00 sati, a za građevinske radove koji obuhvaćaju zemljane radove i betonske radove (strojna betonaža) zabrana je snazi u razdoblju od 15. lipnja do 15. rujna 2025. godine od 00,00 do 24,00 sati.

**Članak 5.**

Ova Odluka se ne primjenjuje na izvođenje onih radova odnosno gradnju onih građevina koje su u javnom interesu.

**Članak 6.**

Za nadzor provedbe ove Odluke nadležan je komunalni redar Jedinstvenog upravnog odjela Općine Sv. Filip i Jakov.

Komunalni redar rješenjem naređuje investitoru privremenu obustavu izvođenja radova iz članka 2. Ove Odluke, ako se izvode protivno ovoj Odluci.

**Članak 7.**

U slučaju izvođenja građevinskih radova nakon zaprimanja rješenja komunalnog redara iz prethodnog članka ove Odluke, komunalno poljoprivredni redar kazniti će investitora novčanom kaznom i to:

1. novčanom kaznom u iznosu od 300 EUR kazniti će se fizička osoba u svojstvu investitora,
2. novčanom kaznom u iznosu od 700 EUR kaznit će se fizička osoba obrtnik u svojstvu investitora,
3. novčanom kaznom u iznosu od 1.400,00 EUR kaznit će se pravna osoba u svojstvu investitora.

**Članak 8.**

Ova Odluka stupa na snagu osmog dana od dana objave u Službenom glasniku Općine Sveti Filip i Jakov.

KLASA: 360-01/----

URBROJ: 2198-19-----

Sv. Filip i Jakov, -- prosinca 2024. godinE

**OPĆINSKO VIJEĆE OPĆINE SVETI FILIP I JAKOV**

**Predsjednik Općinskog vijeća**

**Igor Pedisić**